منموہن سنگھ

منموہن سنگھ ہندستان دے 14ویں وزیراعظم سن۔ اوہ 2004 توں 2014 تک بھارت دے وزیراعظم رہے۔ اوہ جواہر لال نہرو توں بعد پہلے وزیراعظم سن، جیہناں نوں پوری مدت توں بعد پھر چنیا گیا۔
ڈاکٹر من موہن سنگھ 26 ستمبر 1932 نوں سردار گرمکھ سنگھ تے امرت کور دے گھر پاکستان پنجاب دے اک پنڈ گاہ وچ پیدا ہوئے۔ سکولی تعلیم اوہناں نے موم بتی دے چانن وچ حاصل کیتی۔ دیس ونڈ تو بعد اوہناں دا ٹبر بھارت چلا گیا ۔ اوہناں نے 1949 وچ پنجاب یونیورسٹی توں میٹرک پاس کیتا تے 1952، 1954 وچ بی.اے تے ایم.اے دیاں ڈگریاں حاصل کیتیاں۔ 1957 وچ اوہناں نے کیمبرج یونیورسٹی لندن توں اقتصادیات وچ فسٹ کلاس آنرز ڈگری حاصل کیتی تے پھر 1962 وچّ آکسفورڈ یونیورسٹی تو اقتصادیات وچّ ہی ڈاکٹر آف فلاسفی دی ڈگری حاصل کیتی۔
1971 وچّ اوہ بھارت سرکار وچّ اقتصادی صلاح کار دے طور تے بھرتی ہوئے۔ ترقی کردے کردے وزارت خزانہ وچ سیکٹری تو لے کے ریزرو بینک دے گورنر ، یونورسٹی گرانٹس کمیشن دے چیئرمین تے وزیراعظم دے صلاح کار عہدےآں اتے فائز رہے۔
1991 تو 1996 تکّ وتّ منتری رہے۔
1987 وچ اوہناں نوں بھارت دے دوجے نمبر دے شہری اعزاز پدم وبھوشن نال نوازیا گیا۔ اس تو علاوہ دنیا بھر دے کئی اعزازاوہ حاصل کر چکے نیں۔ تے اجکل بھارت دے لگاتار دوجی وار بنے وزیراعظم دے عہدے نوں سمبھالے ہوئے نیں۔
اوہناں دے ٹبر وچ اوہناں دی گھروالی گرشرن کور تے تِنّ دھیاں نیں جو کہ نامور لکھاری نیں۔

حوالے


 باہرلے جوڑ 

Government of India links
 Prime Minister's Office Official page includes Profile and Curriculum Vitae
 Prime Minister's profile at the Government of India website
 List of current Union Ministers، includes the portfolios held by the Prime Minister.
 "Speaking softly & making it stick". Rediff.

گٹھ:شخصیتاں
گٹھ:مشہور لوک
گٹھ:پنجابی شخصیتاں
گٹھ:سکھ
گٹھ:پنجابی لوک